Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az Alkotmánybíróság 8/2003. (III. 14.) AB határozatában alkotmányos követelményként azt is meghatározta,
Paragraph Index: 154

(2) bekezdése szerinti képviseleti hatalomgyakorlásnak is lényeges feltétele. A képviseleti hatalomgyakorlás nem érvényesülhet, ha az Országgyûlés ülésérõl, annak napirendjérõl a képviselõket nem értesítik, vagy nem valamennyi képviselõt, illetve nem a megfelelõ idõben értesítenek, s ennek következtében ellehetetlenül a képviselõi jogaik gyakorlása, kötelezettségeik teljesítése. Az ülés összehívására vonatkozó elõzetes értesítés garantálja, hogy egyetlen képviselõt se mellõzzenek az Országgyûlés tevékenységében. A Kórháztv. újratárgyalására az Országgyûlés ülésének összehívására irányadó eljárási szabályokkal ellentétesen került sor: az ülés összehívásáról és az ülés javasolt napirendjérõl nem értesítették valamennyi országgyûlési képviselõt, illetve a képviselõknek a napirendi javaslatot nem megfelelõ idõben küldték meg. Az országgyûlési ülés napirendjére tett javaslat elõzetes megküldésére vonatkozó szabály figyelmen kívül hagyása nem pusztán a Házszabály rendelkezését, hanem egyben az Alkotmány 2. § (2) bekezdésében meghatározottakat is sértette, mivel így a törvényhozási eljárás kiszámíthatatlanná vált. 1.3. A Házszabály 23. § t) pontja szerint a Házbizottság az Országgyûlés ülésének napirend-tervezetét az ülést megelõzõ 48 órával korábban közzéteszi. Ez a rendelkezés elsõsorban a nyilvánosság tájékoztatását segíti elõ az Országgyûlés üléseirõl, de a napirend tervezetének közzététele az országgyûlési képviselõk értesítésére is szolgál. A közzététel, illetve a közzététel általi értesítés elmulasztása a képviselõk jogainak gyakorlását, a plenáris és bizottsági vita ésszerû rendben történõ lefolytatását, s ezáltal a törvényhozási folyamatot lehetetleníti el. 1.4. Az Alkotmány 30/A. § (1) bekezdés e) pontja szerint a köztársasági elnök részt vehet és felszólalhat az Országgyûlés és az országgyûlési bizottságok ülésein. Ennek az alkotmányi rendelkezésnek az érvényesülése érdekében a Házszabály 47. § (1) bekezdése elõírja, hogy az ülést megelõzõen két nappal a köztársasági elnöknek is meg kell küldeni a napirendi javaslatot. Ez az egyik biztosítéka annak, hogy a köztársasági elnök az Alkotmányban garantált részvételi és felszólalási jogát az Országgyûlés ülésein gyakorolhassa. A köztársasági elnök részt vehet, de nem köteles részt venni az Országgyûlés ülésein. Ez az általa visszaküldött törvény újratárgyalására is vonatkozik, távolléte tehát nem akadályozza meg az újratárgyalást. Tekintettel azonban arra, hogy a törvény újratárgyalására az államfõ észrevételei alapján kerül sor, ezért az államfõ részvételi, illetve felszólalási jogának feltétlen biztosítása feltétele a törvény érdemi újratárgyalásának. A köztársasági elnök elõzetes értesítésére hasonló szabályok vonatkoznak, mint az országgyûlési képviselõk értesítésére. Nem felel meg az értesítés a törvényhozás eljárási szabályainak, ha az nem a megfelelõ módon, nem írásban, hanem például telefonon, faxon vagy e-mailen keresztül történik, illetve ha arra nem a Házszabály 47. §

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes